Kanadaning Ontario viloyatidagi Mississoga shahrida uylar qulashi oqibatida bir kishi halok bo‘ldi, deb xabar bermoqda CBC News. Shuningdek, 9 kishi turli jarohatlar olgan. Shahar meri Boni Krombi bir uy to‘liq vayron bo‘lgani, 24 ta imorat shikastlanganini aytdi. Politsiya 100 ga yaqin odamni evakuatsiya qilgan. Voqea sabablari ma’lum qilinmagan. Hudud to‘liq o‘rab olingan. Ayni vaqtda voqea joyida qutqaruv xizmatlari ish olib bormoqda. Dastlab portlash sodir bo‘lgani aytilgandi.